
Grozījumi Ministru kabineta 2009. gada 30. jūnija noteikumos Nr. 720 "Noteikumi par valsts nodevas apmēru, samaksas kārtību un atvieglojumiem par ziņu par deklarēto dzīvesvietu reģistrāciju"

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ievērojot 24.10.2025. panākto vienošanās sapulcē par likumprojektā "Grozījumi Dzīvesvietas deklarēšanas likumā" (24-TA-1009) izmantoto jēdzienu akreditētās personas definēšanai, lūdzam noteikumu projekta anotācijā norādīt šādu tekstu: "Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieks, šāda darbinieka ģimenes loceklis vai privātais mājkalpotājs.".
Tā kā deklarēt dzīvesvietas adresi var persona, kurai ir piešķirts akreditētās personas statuss, tad arī noteikumu projekta anotācijā nevajag atsaukties uz personas apliecību, kura tikai apliecina, ka personai Latvijas Republikā ir piešķirts akreditētās personas statuss. 
 
Piedāvātā redakcija
-
	Inga Kola (IEM)

	2.
	Anotācija (ex-ante)
7.1. Projekta izpildē iesaistītās institūcijas
	Iebildums
Svītrot sākotnējās ietekmes novērtējuma ziņojuma 7.1.punktā vārdus "Iekšlietu ministrija", jo tā nenodrošinās projektā ietvertā tiesiskā regulējuma izpildi.
Piedāvātā redakcija
-
	Inguna Gorbačova-Ščogole (IEM)

	3.
	Noteikumu konsolidētā versija
4.12. Latvijā akreditētā ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieks, šāda darbinieka ģimenes locekļa un privātā mājkalpotāja personas apliecības turētājs. 
	Iebildums
Ievērojot sanāksmē par likumprojektu "Grozījumi Dzīvesvietas deklarēšanas likumā" notikušās diskusijas par personu, kuras saskaņā ar Latvijas Republikas normatīvajiem aktiem un Latvijas Republikai saistošiem starptautiskajiem līgumiem bauda diplomātiskās vai konsulārās un tām pielīdzinātās privilēģijas un imunitātes (turpmāk - akreditētās personas), dzīvesvietas deklarēšanas kārtību, kā arī ievērojot noteikumu 4.punkta gramatisko redakciju, precizēt projekta 1.1.apakšpunktā ietverto noteikumu 4.12.apakšpunktu, paredzot, ka valsts nodevu par dzīvesvietas deklarēšanu nemaksā konkrētas akreditētās personas, nesaistot to ar attiecīgo personas statusu apliecinošo dokumentu, proti personas apliecību.
Piedāvātā redakcija
4.12. Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, cita starptautisko tiesību subjekta, konsulārās iestādes darbinieks, šāda darbinieka ģimenes loceklis vai privātais mājkalpotājs. 
	Inguna Gorbačova-Ščogole (IEM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ierosinām izvērtēt noteikumu projekta spēkā stāšanās laiku. Norādāms, ka likumprojekta "Grozījumi Dzīvesvietas deklarēšanas likumā" (1096/Lp) spēkā stāšanās laiks ir noteikts 2026.gada 1.septembris saistībā ar to, ka tiek ieviests jauns deklarēto ziņu pārbaudes mehānisms, kura ieviešanai nepieciešams pārejas periods.  Noteikumu projekts paredz noteikt kārtību, kādā akreditētā persona tiek atbrīvota no valsts nodevas samaksas par deklarētās dzīvesvietas adreses ziņu reģistrāciju. Noteikumu projektā noteiktās kārtības ieviešana nav saistīta ar ikumprojektā "Grozījumi Dzīvesvietas deklarēšanas likumā" (1096/Lp) paredzēto spēkā stāšanās laiku.
Piedāvātā redakcija
-
	Inga Kola (IEM)



